สวัสดีค่ะดิฉันประจำเดือนมารอบที่ 2 ของเดือน (15-23 เมษายน) และรอบ 2 นี้มากกว่า 7 วัน ตอนนี้ 9 วันแล้วค่ะ(รอบแรก 31 มีนา - 6 เมษา)ไม่ปวดท้อง ไม่คัดหน้าอก ไม่มีอาการอะไรเลยค่ะ ลักษณะเป็นสีเลือดสด บางครั้งแดงเข้ม แต่จะมาเป็นเยื่อเลือดและมีน้ำเลือดด้วยตลอดค่ะ มาปริมาณไม่มากค่ะ กลางๆปกติเป็นประจำเดือนก็มีเยื่อเลือดแต่จะไม่ขนาดทุกวันแบบนี้ อันนี้ไม่แน่ใจปกติไหมคะปกติเป็นคนรอบเดือนมาตรงตลอดไม่เกิน 7 วัน ไม่เคยผิดปกติเป็นแบบนี้เลยค่ะมีเพศสัมพันธ์ไปก่อนที่ประจำเดือนรอบแรกจะมา แต่มีการป้องกันใส่ถุงค่ะ ไม่รู้เกี่ยวไหมรบกวนปรึกษาคุณด้วยค่ะ ขอบค่ะ
สวัสดีค่ะ เลือดประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาก่อนรอบเดือนนั้น น่าจะเป็นเลือดออกผิดปกติทางช่องคลอด ซึ่งอาจมีสาเหตุได้จาก ผลข้างเคียงจากการใช้ยาคุม ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบซึ่งถ้าเลือดออกมามากกว่า 7 วันแล้ว อาจนึกถึงสาเหตุกลุ่มเนื้องอกมดลูก หรือภาวะแทรกซ้อนของการตั้งครรภ์ได้ แต่ถ้ามีเพศสัมพันธ์ใส่ถุงยางอนามัยตลอดโอกาสตั้งครรภ์ก็มีน้อยมาก สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และถ้ายังมีเลือดออกมากต่อเนื่องเกิน 7 วันแล้ว ควรไปพบแพทย์